Document ID: 32013R0768

KOMISIJAS ĪSTENOŠANAS REGULA (ES) Nr. 768/2013
(2013. gada 8. augusts),
ar ko groza Regulu (EK) Nr. 917/2004 par sīki izstrādātiem noteikumiem, lai īstenotu Padomes Regulu (EK) Nr. 797/2004 par pasākumiem, lai uzlabotu biškopības produktu ražošanas un tirdzniecības vispārējos nosacījumus
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 110. pantu saistībā ar tās 4. pantu,
tā kā:
(1)
Ar Komisijas Regulu (EK) Nr. 917/2004 (2) ir noteiktas prasības Regulas (EK) Nr. 1234/2007 105. pantā paredzēto valsts biškopības programmu īstenošanai. Saskaņā ar Regulas (EK) Nr. 917/2004 2. panta 2. punktu un 3. punktu biškopības programmas pasākumi, kas noteikti katram gadam trīs gadu periodā, tiks īstenoti līdz tā gada 31. augustam, uz ko tie attiecas, un maksājumi tiks veikti biškopības programmas izpildes gada ietvaros, kas tiek noteikts no attiecīgā gada 16. oktobra līdz nākamā gada 15. oktobrim. Tāpēc dalībvalstis nedrīkst īstenot biškopības pasākumus laikā no 1. septembra biškopības programmas gadā līdz tā paša gada 15. oktobrim.
(2)
Lai nepieļautu plaisu starp biškopības pasākumu īstenošanu un finansēšanu, ir jāmaina atbilstošie datumi, lai pasākumus varētu īstenot visu gadu.
(3)
Savienības finansējumu valsts biškopības programmām nosaka, ņemot vērā to bišu saimju / bišu stropu skaitu katrā dalībvalstī, kas norādīts Regulas (EK) Nr. 917/2004 I pielikumā.
(4)
Saskaņā ar Regulas (EK) Nr. 1234/2007 109. pantu dalībvalstis iesniedza savas valsts biškopības programmas un atjaunināja stropu skaitu, kā norādīts Regulas (EK) Nr. 917/2004 1. panta a) punktā. Atjauninātais stropu skaits būtu jānorāda Regulas (EK) Nr. 917/2004 I pielikumā.
(5)
Tāpēc būtu attiecīgi jāgroza Regula (EK) Nr. 917/2004.
(6)
Šajā regulā paredzētie grozījumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 917/2004 groza šādi:
1)
regulas 2. panta 2. un 3. punktu aizstāj ar šādiem:
“2. Katrs biškopības programmas gads (“biškopības gads”) ilgst 12 mēnešus pēc kārtas no 1. septembra līdz 31. augustam.
3. Biškopības programmas pasākumi, kas noteikti katram biškopības gadam, pilnībā jāīsteno attiecīgā biškopības gada ietvaros.
Maksājumi, kas saistīti ar pasākumu izpildi katra biškopības gada ietvaros, tiek veikti minētā 12 mēnešu perioda laikā, sākot no 16. oktobra minētajā biškopības gadā un beidzot ar 15. oktobri nākamajā gadā.”;
2)
regulas I pielikumu aizstāj ar šīs regulas pielikumu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Tā stājas spēkā no 2014. biškopības gada, kas sākas 2013. gada 1. septembrī.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 8. augustā

Labels: 4
15
6